
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2008 M. BIRŽELIO 26 D. SPRENDIMO NR.T-208 DALINIO PAKEITIMO 

2008 m. liepos 24 d. Nr. T-240
Šakiai

                   Savivaldybės taryba, vadovaudamasi  Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832) 11 str. 2 d., Socialinės paramos mokiniams įstatymu (Žin., 2006, Nr.73-2755, 2008, Nr.63-2382), Socialinės apsaugos ir darbo ministro 2008 m. liepos 3 d. įsakymu Nr.A1-220 “Dėl Lietuvos Respublikos socialinės apsaugos ir darbo ministro 2005 m. birželio 27 d. įsakymo Nr.A1-183 „Dėl kai kurių socialinei paramai gauti reikalingų formų patvirtinimo” pakeitimo” (Žin.,2008, Nr.77-3046), n u s p r e n d ž i a:

                   1. Iš dalies pakeisti  savivaldybės tarybos 2008 m. birželio 26 d. sprendimo Nr. T-208 „Dėl  mokinių aprūpinimo mokinio reikmėmis tvarkos tvirtinimo“ VIII skyrių ir išdėstyti jį nauja redakcija:
                    “25. Sprendimą dėl mokinio reikmenų skyrimo priima Švietimo ir sporto skyrius. Užpildoma Lietuvos Respublikos Socialinės apsaugos ir darbo ministro patvirtinta sprendimo dėl socialinės paramos mokiniams skyrimo  forma SP-12 (Žin.,2006, Nr.111-4236).

                    26. Sprendimas dėl mokinio reikmenų skyrimo priimamas ne vėliau kaip per 10 darbo dienų nuo prašymo-paraiškos ir visų reikalingų dokumentų gavimo dienos (tuo atveju, kai pareiškėjas yra mokykla nuo raštu pateiktos informacijos gavimo dienos).

                    27. Parama mokinio reikmenims įsigyti teikiama:

                    27.1. pinigais;

                    27.2. nepinigine forma, jeigu mokinys auga socialinės rizikos šeimoje. 

                    28. Priėmus sprendimą skirti paramą mokinio reikmenims pinigais, švietimo ir sporto skyrius formuoja mokėjimo žiniaraščius ir teikia juos švietimo įstaigoms:

                    28.1. švietimo įstaiga  pagal gautus žiniaraščius teikia Biudžeto ir turto skyriui paraišką lėšoms gauti;

                    28.2. Biudžeto ir turto skyrius perveda švietimo įstaigoms lėšas, reikalingas mokinio reikmenims įsigyti;

                    28.3. švietimo įstaigos buhalterija lėšas perveda į   pareiškėjo, kuriam skirta parama mokinio reikmenims įsigyti, asmeninę sąskaitą banke, nurodytą prašyme-paraiškoje socialinei paramai gauti (forma SP-11).
                    29. Mokiniams, deklaravusiems gyvenamąją vietą Šakių rajono savivaldybėje, tačiau besimokantiems kitų savivaldybių mokyklose,  pinigai mokinio reikmenims pervedami į seniūnijas, kuriose deklaruota jų gyvenamoji vieta. Seniūnijos pagal gautus  iš Švietimo ir sporto skyriaus žiniaraščius pateikia Biudžeto ir turto skyriui paraišką lėšoms gauti . Gavę lėšas, perveda į pareiškėjo, kuriam skirta parama mokinio reimenims įsigyti, asmeninę sąskaitą banke, nurodytą prašyme-paraiškoje socialinei paramai gauti (forma SP-11).

                  30. Pagal šios tvarkos 27.1 punktą skirtas lėšas, gavęs švietimo įstaigos paraišką, Biudžeto ir turto skyrius perveda į įstaigą, kurioje mokinys mokosi. Švietimo įstaiga pagal kiekvieno mokinio individualius poreikius sudaro  mokinio reikmenų rinkinius ir aprūpina jais mokinius.  

                    31. Mokinius, augančius socialinės rizikos šeimose, deklaravusius gyvenamąją vietą  Šakių rajono savivaldybėje, tačiau besimokančius kitų savivaldybių mokyklose, mokinio reikmenimis aprūpina  deklaruotos gyvenamosios vietos seniūnijos socialiniai darbuotojai. 

                     32. Švietimo įstaigos ir seniūnijos teikia Biudžeto ir turto skyriui ataskaitas apie suteiktą socialinę paramą mokiniams”.


2. Pripažinti netekusiu galios savivaldybės tarybos 2008 m. birželio 26 d. sprendimo Nr.T-208 “Dėl mokinių aprūpinimo mokinio reikmėmis tvarkos tvitinimo” VIII skyrių. 

